মেডিক্যালে ওবিসি পড়ুয়াদের জন্য ২৭ শতাংশ সংরক্ষণ

কলকাতা: মেডিক্যাল ও ডেন্টালে স্নাতক এবং স্নাতকোত্তর স্তরে সর্বভারতীয় কোটার ক্ষেত্রে অন্যান্য অনগ্রসর (ওবিসি)–দের জন্য ২৭ শতাংশ সংরক্ষণের ঘোষণা করল কেন্দ্রীয় সরকার। এছাড়া অর্থনৈতিকভাবে পিছিয়ে পড়া পড়ুয়া (ইডব্লুএস)-দের জন্যও ১০ শতাংশ সংরক্ষণের কথা ঘোষণা করা হয়েছে। চলতি শিক্ষাবর্ষ থেকেই সংরক্ষণের এই নিয়ম চালু হবে বলে জানিয়েছে কেন্দ্রীয় স্বাস্থ্যমন্ত্রক।

কেন্দ্রীয় স্বাস্থ্য ও পরিবারকল্যাণ মন্ত্রী মনসুখ মান্ডবিয়া ট্যুইট করে জানিয়েছেন, নয়া সংরক্ষণ নীতি চালুর ফলে প্রায় প্রায় ৫ হাজার ৫৫০ জন পড়ুয়া উপকৃত হবেন। অনগ্রসর ও আর্থিকভাবে দুর্বল শ্রেণির প্রাপ্য সংরক্ষণ দিতে সরকার দায়বদ্ধ।

इस निर्णय से मेडिकल तथा डेंटल शिक्षा में प्रवेश के लिए OBC तथा आर्थिक रूप से कमजोर वर्ग (EWS) से आने वाले 5,550 छात्र लाभान्वित होंगे।

देश में पिछड़े तथा कमजोर आय वर्ग के उत्थान के लिए उन्हें आरक्षण देने को सरकार प्रतिबद्ध है। (2/2)https://t.co/amrkl5TveY

— Dr Mansukh Mandaviya (@mansukhmandviya) July 29, 2021

স্বাস্থ্যমন্ত্রকের জারি করা বিবৃতিতে জানানো হয়েছে, এমবিবিএসের ক্ষেত্রে প্রায় এক হাজার ৫০০ অনগ্রসর শ্রেণির পড়ুয়া ও স্নাতকোত্তর স্তরের দু’হাজার ৫০০ অনগ্রসর শ্রেণিভুক্ত পড়ুয়া লাভবান হবেন। এমবিবিএসে এক হাজার আর্থিক ভাবে পিছিয়ে পড়া পড়ুয়াও লাভবান হবেন।

প্রধানমন্ত্রী নরেন্দ্র মোদি ট্যুইটে জানিয়েছেন, ‘চলতি শিক্ষাবর্ষ থেকে মেডিক্যাল ও ডেন্টালে স্নাতক এবং স্নাতকোত্তর স্তরে সর্বভারতীয় কোটার ক্ষেত্রে অনগ্রসর শ্রেণির জন্য ২৭ শতাংশ সংরক্ষণ ও আর্থিকভাবে পিছিয়ে পড়া শ্রেণির জন্য ১০ শতাংশ সংরক্ষণ চালু হচ্ছে। এই সিদ্ধান্ত দেশের যুব সমাজের হাজার হাজার প্রতিনিধিকে সাহস জোগাবে। বিশ্বের দরবারে সামাজিক ন্যায়ের এক সামগ্রিক চিত্র তুলে ধরবে।’

This will immensely help thousands of our youth every year get better opportunities and create a new paradigm of social justice in our country.

— Narendra Modi (@narendramodi) July 29, 2021